armvectores/hy_wikipedia_2023 huggingface dataset:
Կուչերով Յար (գյուղ, Դոբրոպոլսկի շրջան)

Կուչերով Յար (ուկրաիներեն՝ Кучерів Яр), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Կուչերով Յար գյուղում բնակվում էր 248 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դյաբիլա

Դյաբիլա (ռուս.՝ Дябыла, յակուտ.՝ Дьабыла), գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 1112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նուուտռե

Նուուտռե (էստ․՝ Nuutre), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբուխովի շրջան

Օբուխովի շրջան (ուկրաիներեն՝ Обухівський район), շրջան Ուկրաինայի Կիևի մարզում։
Ստեղծվել է 1923 թվականին։ Վարչական կենտրոնը՝ Օբուխով։


== Աշխարհագրություն ==
Շրջանի տարածքի մակերեսը կազմում է 773 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 35828 մարդ։ Բնակչության խտությունը կազմում էր 46,35 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գորոդիշչե (գյուղ, Շեպետովի շրջան)

Անվան այլ կիրառումների համար տե՛ս՝ ԳորոդիշչեԳորոդիշչե (ուկրաիներեն՝ Городище), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Գորոդիշչե գյուղում բնակվում էր 2 043 մարդ։ Բնակավայրը զբաղեցնում է 329 կմ² տարածք։ Բնակչության խտությունը կազմում էր 6209,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտոմակի մեծ ջրվեժներ

Մեծ ջրվեժներ, ջրվեժների և սահանքների շարք Պոտոմակ գետի վրա։ Գտնվում է Մոնտգոմերի շրջանի, Մերիլենդն և Ֆերֆակս շրջանի Վիրջինիայի սահմանին։ Մեծ ջրվեժ պարկը կառավարվում է ազգային պարկի ծառայության կողմից, որը գտնվում է Վիրջինայի հարավային ափերին, իսկ Չիզապիկ ու Օհայո պարկը գտնվում է գետի հյուսիսային ափերին՝ Մերիլենդում։ Պոտոմակը և ջրվեժները ամբողջովին Մերիլենդի տարածքում, և՛ նահանգի և՛ վարչաշրջանի սահմանները գտնվում են ափի հարավային մասում։
Տեսարժան վայրեր կան և՛ Մերիլենդի, և՛ Վիրջինայի կողմից։ Բիլլի Գոթ արահետը Բեը կղզու վրա հասանելի է Մերիլենդից, որից երևում է Մեծ ջրվեժը, ինչպես նաև Օլմստեդ կղզուց։ Վիրջինայի կողմում կան տեսարժան վայրեր։
Մեծ ջրվեժների տարածքը հայտնի է բացօթյա միջոցառումների համար, ինչպիսիք են նավարկությունը, ռաֆտինգը, ժայռամագլցումը և արշավները։


== Պատմություն ==
35000 տարի առաջ Պոտոմակ գետը հոսելով ձևավորում է Մեծ ջրվեժները։
Պոտոմակի հոսքը էապես դանդաղում է, երբ հոսելով հատում է ջրվեժը և անցնում Մեթեր կիրճի միջով։ Հորդառատ անձրևներն ու ձյունը գետի ջրհավաք ավազանում առաջացնում են ջրհեղեղներ, որոնք հարվածում են ժայռերին և նույնիսկ սպառնում են հարակից պարկի զբոսաշրջային կենտրոնին։
Ջրհեղեղից առաջացած ժայռերն ու գետի կիրճերը փոխակերպված ապարներ են։


== Մուլտիմեդիա ==

		


== Ջրանցքներ ==
Մեծ ջրվեժի շուրջ ձեռնարկվում են ջրանցքների կառուցման տարբեր փորձեր։


== Ծանոթագրություններ ==


== Արտաքին հղումներ ==
Great Falls Visitor Center official site
Great Falls Park official site
Great Falls rages and roars in Potomac flood (photos and video) - Washington Post (17 May 2014)
Great Falls Timeline by NPS
Մ.թ.ա. 415


== Դեպքեր ==


== Ծնունդներ ==


== Մահեր ==
Moon Studios

Moon Studios, ավստրական ընկերություն, որը զբաղվում է համակարգչային խաղերի մշակմամբ, հիմնադրվել է 2010 թվականին Վիեննա քաղաքում։ 2011 թվականից սկսած Moon Studios-ի խաղերի համար որպես հրատարակիչ հանդես է գալիս Microsoft Game Studios-ը։ Ընկերությանը հայտիություն բերեց 2015 թվականին լույս տեսած Ori and the Blind Forest խաղը, որը դրական արձագանք ստացավ քննադատների կողմից, ինչպես նաև Game Developers Choice Awards 2016-ի ժամանակ արժանացավ «Լավագույն դեբյուտ» կոչմանը։ 
E3 2017-ի ժամանակ ընկերությունը ցուցադրեց Ori and the Will of the Wisps խաղը, որը նախատեսված էր Xbox One և Windows 10-ի համար։ 


== Խաղերի ցանկ ==


== Ծանոթագրություններ ==


== Արտաքին հղումներ ==
http://straightright.net/ Moon Studios. պաշտոնական կայք
Քիմիական բանաձև

Քիմիական բանաձև, քիմիական տարրերի նշանների օգնությամբ մաքուր նյութի բաղադրությունն արտահայտող բանաձևեր։ Նյութի պարզագույն քիմիական բանաձևը ցույց է տալիս նրա որակական և քանակական բաղադրությունը։
Քիմիական բանաձև կազմող նշանները ցույց են տալիս, թե որ քիմիական տարրերն են մտնում տվյալ նյութի բաղադրության մեջ։ Քիմիական բանաձևում, տարրերի նշաններից աջ, ներքևում գրվող ինդեքսներով (1-ը չի գրվում) ցույց են տրվում նյութում տարրերի հարաբերական (մոլային) պարունակությունները՝ Н2О, Al2O3, С6Н6, Na2SO4, С12Н22О11 և այլն։
Ոչ ստեխիամետրական բաղադրություն ունեցող նյութերի քիմիական բանաձևում կարող են օգտագործվել կոտորակային ինդեքսներ (NiO0,97, FeS1,96 և այլն)։ Փոփոխական բաղադրությունը ցույց տվող քիմիական բանաձև ունեն հետևյալ տեսքը՝ Zn1+xO, TiO2-x, NaxV2O5 և այլն։
Քիմիական բանաձև կազմելիս հաշվի են առնվում նաև որոշակի ատոմական խմբերի առկայությունը միացության մեջ՝ ռացիոնալ քիմիական բանաձև։ Միացությունների դասերը բնորոշող ատոմական խմբերի առկայությունը նյութում հաստատվում է փորձով։ Մոլեկուլային կառուցվածք ունեցող նյութերի համար կարելի է գրել նաև իրական քիմիական բանաձև։ Դրա համար պարզագույն քիմիական բանաձևից բացի պետք է որոշել նաև նրա մոլեկուլային զանգվածը, օրինակ, եթե ածխածնի և ջրածնի միացության պարզագույն բանաձևը СН3 է, իսկ մոլեկուլային զանգվածը՝ 30, ապա նրա իրական քիմիական բանաձև C2H6 է։
Առանձնահատուկ նշանակություն ունեն (հատկապես օրգանական միացությունների համար) գրաֆիկական քիմիական բանաձև, որոնցում ցույց են տրվում մոլեկուլի բաղադրության մեջ մտնող բոլոր ատոմները և նրանց միջև գոյություն ունեցող քիմիական կապերը։ Նրանց հաճախ անվանում են նաև կառուցվածքային բանաձևեր։
Յաննա Բաուկ

Յաննա Մարիա Շառլոտա Բաուկ (շվեդերեն՝ Jeanna Maria Charlotta Bauck, օգոստոսի 19, 1840(1840-08-19), Ստոկհոլմ - մայիսի 27, 1926(1926-05-27), Մյունխեն, Վայմարյան Հանրապետություն), ազգությամբ շվեդ նկարչուհի, որ իր գիտակցական կյանքի հիմնական մասն անց է կացրել Գերմանիայի Մյունխեն քաղաքում։  Համբավվել է հատկապես իր բնանկարներով, որոնց զգալի մասն ստեղծել է Եվրոպայում կատարած ճամփորդությունների ժամանակ։


== Կենսագրություն ==
Յաննան, որ կոմպոզիտոր Վիլհելմ Բաուկի դուստրն էր, նկարչության իր առաջին դասերն առել է Ստոկհոլմում՝ դանիացի երիտասարդ դիմանկարչուհի Բերտա Վեգմանից, որը ժամանակի ընթացքում դարձել է նրա մտերիմ ընկերուհին։ 1863 թվականին ճամփորդել է Գերմանիայում, հետագայում գրեթե յուրաքանչյուր տարի այցելել է շվեյցարական Տիրոլ երկրամաս և Իտալիայի Վենետիկ քաղաքն ու շրջական։ Նկարչության մեջ հմտացել է ճանաչված նկարիչներ՝ դրեզդենցի Ադոլֆ Էրհարդի, դյուսելդորֆցի Ալբերտ Ֆլամի և մյունխենցի Յոզեֆ Բրանդի օգնությամբ ու ղեկավարությամբ։ 1880–81 թվականներին Բերտա Վեգմանի հետ բնակվել է Փարիզում, որտեղ նրանց հաջողվել է իրենց մի շարք աշխատանքներ ցուցադրման ներկայացնել փարիզյան սալոնում։ 1882 թվականին Բաուկը վերադարձել է Մյունխեն, նկարչական դպրոց բացել շնորհալի աղջիկների ու կանանց համար։ Բաուկի լավագույն բնանկարները ցուցադրված են ճանաչված մի շարք պատկերասրահներում ու թանգարաններում, այդ թվում՝ նաև Ստոկհոլմի ազգային թանգարանում (Stockholm Nationalmuseum):


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Verk av Jeanna Bauck i Nationalmuseums samlingar


== Գրականություն ==
Georg Nordensvan, Lemma=Bauck, Jeanna Maria Charlotta |Band=3 |Seite=53 |SeiteEnde=}}
Bettina Baumgärtel, Museum Kunstpalast (Hrsg.): Die Düsseldorfer Malerschule und ihre internationale Ausstrahlung 1819–1918. Band 2, Imhof, Petersberg 2011, ISBN 978-3-86568-702-9, S. 60; S. 126 f.
Carina Rech: Friendship in Representation. The Collaborative Portraits by Jeanna Bauck and Bertha Wegmann. RIHA Journal, 30. November 2018 (online)
Լևիս (այլ կիրառումներ)

Լևիս, կարող է վերաբերել՝

Լևիս - գետ Ռուսաստանում, Լևիսի վտակը
Լևիս - գետ Ռուսաստանում, Կեմի վտակը
Տեպուի

Տեպուի կամ Տեպույ սեղանաձև լեռներ, տեղայակված են Հարավային Ամերիկայում, Գվիանական սարահարթի վրա, մեծ մասամբ Վենեսուելայի տարածքում։ Ամենահայտնի տեպուիներից են Աուտանա, Աույանտեպուի և Ռորայմա լեռը։ Բազմաթիվ տեպուիներ գտնվում են վենեսուելական ազգային պարկ Կանաիմայում, որն ունի ՅՈՒՆԵՍԿՈ-ի Համաշխարհային ժառանգության օբյեկտի կարգավիճակ։
«Տեպուի» բառը Գրան Սաբանա շրջանում բնակվող պեմոն հնդկացիների լեզվով նշանակում է «աստվածների տուն»։ Տեպուիները մեծ մասամբ գտնվում են միմյանցից մեկուսացած՝ վեր խոյացած ջունգլիներից դժվարամատչելի ապառաժներով, ինչը դարձնում է նրանց էնդեմիկ բույսերի և կենդանիների եզակի կրողներ։


== Պատմություն ==

Տեպուիները Ատլանտյան օվկիանոսի ափերից մինչև Ամազոն, Օրինոկո և Ռիու-Նեգրու գետերի ավազանների սահմանները տարածվող երբեմնի ընդարձակ սարահարթի մնացորդներն են։ Սարահարթն առաջացել է լճի տեղում՝ մոտավորապես 200 մլն տարի առաջ, երբ Հարավային Ամերիկան և Աֆրիկան դեռևս մեկ մայրցամաք էին կազմում։ Բարձրավանդակը կազմված էր ավազաքարից և տեղակայված էր գրանիտե հիմքի վրա։ Ժամանակի ընթացքում էրոզիան սարահարթը դարձրել է մի քանի մոնադնոկների, որոնցից էլ ձևավորվել են էրոզիայի հանդեպ դիմացկուն ապարներով ծածկված տեպուիները։
Որպես կանոն, տեպուիները կազմված են մինչքեմբրի ավազաքարի կամ կվարցիտի միասնական բլոկից, որը կտրուկ վեր է խոյանում իրենց շրջապատող ջունգլիներից ավելի քան 2000 մ։ Շատ տեպուներում կան ջրով լվացված քարանձավներ, ինչպիսին է 671 մ խորությամբ, ինչպես նաև մինչև 300 մ տրամագծով կարստային ձագարափոսով Աբիսմո Գայ Կոլետը։
Գերմանացի հետազոտող Ռոբերտ Շոմբուրգկն այստեղ է այցելել 1835 թվականին։ Նա զարմանում է սեղանաձև սարերը տեսնելով, բայց նրանցից մեկի վրա բարձրանալու փորձերը հաջողությամբ չեն պսակվում։ Միայն կես դար անց՝ 1884 թվականին, Էդվարդ Իմ Թուրնի գլխավորությամբ բրիտանական արշավախումբին հաջողվում է բարձրանալ Ռորայմա լեռան գագաթը։ Սակայն տեպույի շրջանում կատարված էքսպեդիցիայի մասին Ռոբերտ Շոմբուրգկի հաշվետվությունն է հենց ոգեշնչում գրող Արթուր Կոնան Դոյլին՝ գրելու կենդանիների և բույսերի նախապատմական տեսակներով բնակեցված սարահարթի հայտնաբերման մասին «Կորուսյալ աշխարհ» վեպը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
The Making of the Tepuis Film : «The Living Edens : The Lost World»
Peter Tatchell։ «In the footsteps of Conan Doyle» (անգլերեն)։ The Guardian։ Արխիվացված օրիգինալից 2012-03-28-ին։ Վերցված է 2009-03-23  
Mongabay.com — фотографии тепуи в Венесуэле
Շահումյան (Արմավիրի մարզ)

Անվան այլ կիրառումների համար տե՛ս՝ Շահումյան (այլ կիրառումներ)Շահումյան,
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 4 կմ հյուսիս։


== Աշխարհագրություն ==
Հեռավորությունը մարզկենտրոնից 28 կմ։ Ընկած է Վաղարշապատ-Աշտարակ ավտոխճուղու վրա։ Նախկինում ունեցել է Խաչի, Մոլադուրսուն, Մուլլադուրսուն, Շաումյան անվանումները։ Պատմական աղբյուրներում հիշատակվում է որպես Այրարատ աշխարհի Արագածոտն գավառում։ Գյուղի շրջակայքում պահպանված են ավերված եկեղեցու մնացորդներ։
Գյուղը տեղադրված է Միջինարաքսյան հարթավայրում, ծովի մակարդակից ունի 940 մ բարձրություն։ Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Շահումյանի մշտական բնակչությունը կազմել է 1642, առկա բնակչությունը` 1537 մարդ։ 19-րդ դարում և 20-րդ դարի առաջին կեսին ունեցել է խառը հայ-ադրբեջանական բնակչություն, այնուհետ` եղել զուտ հայաբնակ։ Հայ բնակիչների նախնիները 1828-1829 թթ. ներգաղթել են Պարսկահայաստանի Խոյի և Սալմաստի գավառներից։ Շահումյանի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների 2005 թ-ին համայնքն ունեցել է 1451 առկա բնակիչ, որից տղամարդիկ կազմում են 49%, կանայք՝ 51%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 27%, աշխատունակներ՝ 63%, հետաշխատունակներ՝ 10%։ Գյուղն ունի 493 առկա տնտեսություն։ Ունի դպրոց, գրադարան, բուժկետ, կապի հանգույց։


== Տնտեսություն ==
Գյուղատնտեսական հողահանդակներում մեծ բաժին ունեն վարելահողերը (121 հա), պտղատու (19 հա) և խաղողի այգիները (2 հա)։ Պետական հողերը գլխավորապես օգտագործվում են որպես վարելահողեր՝ կազմելով 8 հա։ Զբաղվում են պտղաբուծությամբ, խաղողագործությամբ, դաշտավարությամբ, բանջարաբոստանային և կերային կուլտուրաների մշակությամբ, թռչնաբուծությամբ, անասնապահությամբ։


== Համայնքի հիմանխնդիրներ ==
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։


== Տես նաև ==
Շահումյանի պատմության և մշակույթի անշարժ հուշարձանների ցանկ (Արմավիրի մարզ)
Սուրբ Աստվածածին եկեղեցի (Շահումյան, Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում Archived 2013-03-18 at the Wayback Machine.
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Հեծանիվ հափշտակողները

«Հեծանիվ հափշտակողները» (իտալերեն՝ Ladri di biciclette), 1948 թվականին ռեժիսոր Վիտտորիո դե Սիկայի կողմից նկարահանված իտալական դրամա, Լուիջի Բարտոլինի համանուն ստեղծագործության էկրանավորումը։ Համարվում է Իտալական նեոռեալիզմի դասականներից։
Ընդգրկված է IMDb վարկածով 250 լավագույն ֆիլմերի ցանկում։


== Սյուժե ==
Գործողությունները տեղի են ունենում 1940-ական թվականների հետպատերազմական Իտալիայում։ Երկու երեխաների գործազուրկ հայր Անտոնիո Ռիչչին երկար փնտրելուց հետո վերջապես գտնում է աֆիշ փակցնողի աշխատանք։ Աշխատանքի անցնելու համար, սակայն, Անտոնիոյին հեծանիվ էր անհրաժեշտ։ Անտոնիոն ուներ հեծանիվ, սակայն այն գրավ էր դրել, որպեսզի ինչ-որ չափի գումար ստանար և տան համար ուտելիք գներ։
Հեծանիվը գրավից հանելու համար Անտոնիոյի կին Մարիան գրավ է դնում իր օժիտից ունեցած վերջին արժեքավոր իրը՝ վեց վուշե սավանները։ Առաջին աշխատանքային օրվա ժամանակ, մինչդեռ Անտոնիոն փորձում էր փակցնել Ռիտա Հեյուորթի պատկերով աֆիշը, հեծանիվը գողանում են։ Անտոնիոն իր որդու՝ Բրունոյի հետ ուղևորվում է անհույս փնտրտուքի։
Ֆիլմը դիտողները Հռոմը տեսնում են հոր և որդու աչքերով, հակասական հարուստ և միաժամանակ հավերժ աղքատ քաղաք։ Հենց հեծանիվի փնտրտուքներն էլ կազմում են ֆիլմի հիմնական սյուժեն։ Տեղ-տեղ թվում է, որ Անտոնիոն ուր որ է կգտնի կորցածը, սակայն ամեն անգամ հույսը փոխարինվում է հիասթափությամբ։
Ի վերջո, հասկանալով, որ ընտանիքին սպառնում է սովը, ճարահատյալ Անտոնիոն ինքն է փորձում գողանալ ուրիշի հեծանիվը, բայց բռնվում է։ Այդ ամենը տեղի է ունենում փոքրիկ Բրունոյի աչքի առաջ, այդ պատճառով հեծանիվի տերը ներում է Անտոնիոյին, կարծելով, որ բռնվելը արդեն իսկ ստորացուցիչ էր։
Ֆիլմն ավարտվում է ողբերգական կերպով․ Անտոնիոն մնում է առանց ոչնչի, ինքը գողի կարգավիճակում և առանց հավատի վաղվա օրվա նկատմամբ։


== Դերերում ==
Լամբերտո Մաջորանի — Անտոնիո Ռիչչի
Էնցո Ստայոլա — Բրունո Ռիչչի
Լիանելլա Կարրելլ — Մարիա Ռիչչի
Ջինո Սալտամերենդա — Բայոկկո
Վիտտորիո Անտոնուչչի — գող


== Ընկալում և մշակութային ազդեցություն ==
Ֆիլմը վաղ նեոռեալիզմի վառ դրսևորումներից է։ Պարզ սյուժե, նման լրագրային ռեպորտաժի և ոչ պրոֆեսիոնալ դերասանների վառ խաղը գրավում է դիտողի ուշադրությունը։ Քննադատ Բոսլի Կրուոտերը (Նյու Յորք Թայմս ամսագիր, 1949) գրում էր․
Մարլեն Խուցիևը այսպես էր խոսել դե Սիկայի ֆիլմի մասին․

Կինոնկարը մեծ ազդեցություն է թողել համաշխարհային կինոյի զարգացման վրա, շատ անգամ ներգրավվել և հիշատակվել է լավագույն ռեժիսորների և լավագույն ֆիլմերի ցուցակներում։


== Մրցանակներ ==

Կինոնկարը շահել է պատվավոր Օսկար (1950) մրցանակը, BAFTA մրցանակը, Լոկառնոյի կինոփառատոնի ժյուրիի հատուկ մրցանակը և այլ բազմաթիվ մրցանակներ։

1950 — Օսկար մրցանակ
Պատվավոր մրցանակ
1950 —BAFTA մրցանակ
Լավագույն ֆիլմ
1950 —  Ոսկե գլոբուս մրցանակ
Լավագույն արտասահմանյան ֆիլմ


=== Թեկնածու ===
1950 — Օսկար թեկնածու
Լավագույն սցենար— Չեզարե Ձավատինի


== Ծանոթագրություններ ==


== Արտաքին հղումներ ==
«Հեծանիվ հափշտակողները»(անգլ.) ֆիլմը Internet Movie Database կայքում  (Ստուգված է 27 Նոյեմբերի 2012)
«Հեծանիվ հափշտակողները»(անգլ.) ֆիլմը Rotten Tomatoes կայքում  (Ստուգված է 25 Ապրիլի 2012)
«Հեծանիվ հափշտակողները»(անգլ.) ֆիլմը Allmovie կայքում:  (Ստուգված է 25 Ապրիլի 2012)
Խալդի

Անվան այլ կիրառումների համար տե՛ս՝ Խալդի (այլ կիրառումներ)Խալդի (dḪal-di, Խալդի), Վանի թագավորության գերագույն և ռազմի աստված։ Պետության համադիցարանի աստվածությունները (կուռքերը) ենթադասվել են Խալդիից հետո։


== Հիշատակություններ ==
Իշպուինի արքայի (իշխել է մ.թ.ա. շուրջ 824-810 թվականներին) կազմած հաշտից ցուցակում (արձանագրությունը պահպանվել է Վանի «Մհերի դուռ» կոչվող ժայռին) առաջին աստիճանում դասված է Խալդին, որին նվիրել են առավելագույն թվով զոհեր (17 եզ, 34 ոչխար, 6 ուլ)։ Խալդին նվիրել են բազմաթիվ տաճարներ, բայց նրա պաշտամունքի գլխավոր տաճարատեղին էր Արդինի (Մուսասիր) քաղաքը։ Ասորեստանի Սարգոն Բ թագավորի (մ.թ.ա. 722-705 թթ.) արձանագրություններում այդ քաղաքը հիշատակվում է որպես Խալդիի «բնակարան», որտեղ դրված էին Խալդիի և նրա կնոջ՝ Արուբանի-Բագմաշտուի, ինչպես նաև Վանի թագավորության արքաների անդրիները։ Արին-Բերդ (Էրեբունի) հնավայրի Խալդիի տաճարի ավերակներում գտնվել է Խալդիի որմնանկարը, ուր նա պատկերված է մորուքավոր ռազմիկի կերպարանքով, կանգնած իր սրբազան արբանյակի՝ ահեղ առյուծի մեջքին։


== Պաշտամունքը ==
Խալդիի գլխավոր տաճարում են կատարվել գերագույն արքայի օծման և թագադրման սրբազան ծեսերն ու արարողությունները։ Խալդիի անունով են սրբագործվել Վանի թագավորության արքաների ռազմական և շինարարական բոլոր գործերը։ Իր գերակա և համապարտադիր պաշտամունքով Խալդին մարմնավորել է Վանի թագավորության մեջ համախմբված Հայկական լեռնաշխարհի հիմնականում արյունակից ցեղերի կենտրոնացման գաղափարը։


== Հնագետների կարծիքներ ==
Ավստրիացի արևելագետ Լեհման-Հաուպտը, ելնելով Վանի թագավորության աստվածապետական բնույթից, կարծում էր, որ նրա մեջ միավորված խալդապաշտ ցեղերը իրենց ճանաչել են Խալդիի անունով՝ իբրև «Խալդի որդիներ» (այնպես, ինչպես նրանց ժամանակակից և դրացի ասորեստանցիները՝ Աշուր աստծո անունով)։ Իսկ խորհրդային լեզվաբան և հնագետ, ակադեմիկոս Ի. Մեշչանինովի կարծիքով Հայկական լեռնաշխարհի բնիկ ժողովրդի «հայ» անունը Խալդիի անվան «խալ» հիմքի սոսկ հնչյունաբանական տարատեսակն է։ Այլ ուսումնասիրողների կարծիքով Խալդին իր դիցաբանական հյուսվածքով, ժամանակով և էությամբ նույնանում է հին հայոց Հայկ աստվածությանը։


== Պատկերասրահ ==

		
		
		
		
		
		
		
		
		
		
		
		


== Վանի թագավորության գլխավոր աստվածները ==


== Գրականություն ==
Мещанинов И. И., Древневанский бог Xald-Xaldin, «Восточные записки», 1927 том 1 (ռուս.)
Леман-Гаупт К. Ф.5 Вступительная лекция по истории и культуре. Тбилиси (ռուս.)
Նեֆերտիտիի կիսանդրի

Նեֆերտիտիի կիսանդրի, ամառնական ոճի և ընդհանրապես հին եգիպտական արվեստի ամենահայտնի ստեղծագործություններից մեկը, Նեֆերտիտիի ոճավորված դիմաքանդակն է, որը փարավոն-հեղափոխող Էխնաթոնի կինն էր, որն իշխում է Հին Եգիպտոսում մ.թ.ա 1351-1334 թվականներին։
Նեֆերտիտիի կիսանդրին հայտաբերվել է 1912 թվականի դեկտեմբերի 6-ին, Թել Էլ Ամառնայում՝ Հին Ահեհատոն քաղաքի պեղումների ժամանակ, որոնք տեղի էին ունենում Գերմանական արևելյան հանրության հովանավորությամբ, գերմանացի եգիպտագետ՝ Լյուդվիգ Բորհարդտի ղեկավարությամբ։ Կիսանդրին տասնյակ մյուս քանդակների հետ հայտնաբերել են Հին Եգիպտոսի քանդակագործ Թութմոսի տան սենյակներից մեկում, որը քանդակում էր Էխնաթոն փարավոնին և նրա մերձավորներին։
1913 թվականին Նեֆերտիտիի կիսանդրին տեղափոխվել է Գերմանիա և պահվել է Ջեյմս Սիմոնի՝ Գերմանական արևելյան հանրության երկրորդ գանձապահի և խոշոր ձեռնարկատիրոջ տանը, որն անձամբ էր հովանավորում այդ պեղումները։ 1920 թվականին Ջեյմս Սիմոնը քանդակը նվիրեց Բեռլինի Առաջավոր Ասիայի թանգարանին։ Առաջին անգամ Նեֆերտիտիի դիմաքանդակը ցուցադրվել է 1924 թվականին Թանգարանային կղզու Նոր թանգարանում՝ կառուցված հատուկ եգիպտական հավաքածուների համար։ Պատերազմի տարիներին Նեֆերտիտիի կիսանդրին մյուս մշակութային արժեքների հետ պահվում էր զենիտային աշտարակի բունկերում և աղի հանքում։ Պատերազմից հետո ցուցադրվել է Արևմտյան Բեռլինում և 2009 թվականին վերջնականապես վերադարձել է Թանգարանային կղզի՝ վերականգնված Նոր Թանգարանի ցուցադարան։ Նեֆերտիտիի կիսանդրին պաշտոնապես պատկանում է Պռուսական մշակութային ժառանգության ֆոնդին, այնուամենայնիվ, Եգիպտոսը, ի դեմս մշակույթի նախարարության իր աշխատակիցների, շարունակում է պնդել, որ քանդակի՝ Գերմանիայում գտնվելը անօրինական է, և պետք է վերադարձվի Եգիպտոս։
Կիսանդրին կազմված է կրաքարից և պատված է գիպսաանհիդրիտային խառնուրդով և ներկված վեց գույնով։ Ձախ ակնակապիճը դատարկ է։ Մասնագետների տեսակետները, ձախ աչքի բացակայության վերաբերյալ, բավականին տարբեր են։ Քանդակը իրենից ներկայացնում է թագուհու կատարելացված պատկերը, նրա դեմքը լիովին համաչափ է։ Ըստ խորհրդային եգիպտագետ Միլիցա Մատյեի, Նեֆերտիտիի կիսանդրիում «ապշեցուցիչ է դիմագծերի ժլատ ընտրությունը՝ անհրաժեշտ քանդակի արտահայտչության համար, այդ նրբությունը, որը և ամբողջ ստեղծագործությանը հաղորդում է իրական կենսականություն»։
Նեֆերտիտիի բազմերանգ դիմաքանդակի հիանալի պահպանվածությունը, այն հայտնաբերող գիտարշավի ղեկավարի անձի անորոշությունը, որը չունի ճշգրիտ բացատրություն քանդակի ձախ աչքի բացակայության վերաբերյալ, կասկածներ են հարուցել նրա իրական լինելու վերաբերյալ, և 20-րդ դարի վերջում և 21-րդ դարի սկզբում մի քանի հետազոտողներ 1912 թվականին Նեֆերտիտիի կիսանդրու կեղծվելու մասին տեսություններ առաջ քաշեցին, որոնք մերժվում և հերքվում են պաշտոնական գիտության կողմից։


== Ծանոթագրություններ ==
Իզոլա դի Կապո Ռիցուտո

Իզոլա դի Կապո Ռիցուտո (իտալերեն՝ Isola di Capo Rizzuto), քաղաք Իտալիայում, գտնվում է Կալաբրիա մարզի Կրոտոնե գավառում։
Բնակչությունը 14 233 մարդ, բնակչության խտությունը 113 մարդ/կմ²։ Զբաղեցնում է 125 կմ² տարածք։ Փոստային ինդեքս՝ 88841։ Հեռախոսային կոդ՝ 0962։
Բնակչության հովանավոր սուրբ համարվում է Մարիամ Աստվածածինը։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պուխալշչինա (գյուղ, Կրեմենչուգի շրջան)

Պուխալշչինա (ուկրաիներեն՝ Пухальщина), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Պուխալշչինա գյուղում բնակվում էր 57 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիլվեստրե Վարելա

Սիլվեստրե Մանուել Գոնսալվիշ Վարելա (պորտ.՝ Silvestre Manuel Gonçalves Varela, փետրվարի 2, 1985, Ալմադա, Պորտուգալիա), պորտուգալացի ֆուտբոլիստ, Պորտու ակումբի և Պորտուգալիայի ազգային հավաքականի եզրային կիսապաշտպան։


== Ակումբային կարիերա ==


=== Սպորտինգ ===
Սիլվեստրե Վարելան համարվում է Պաշկադորիշ ակումբի ակադեմիայի սանը, որտեղից նա 2002 թվականին տեղափոխվել է Լիսաբոնի Սպորտինգի։ 2004 թվականին Վարելան վարձակալության հանձնվեց Կազա Պիա ակումբում։ 2005-2006 մրցաշրջանում Վարելան անցկացրեց ակումբի առաջին չորս խաղերը։


=== Ռեկրեատիվո ===
2007 թվականին նա նորից հանձնվեց վարձակլության՝ այս անգամ իսպանական Ռեկրեատիվո ակումբում, որում անցկացրեց 22 խաղ։


=== Էշտրելա ===
2008 թվականի հունիսին Վարելան վերադարձավ Սպորտինգ, բայց այդ նույն միջսեզոնային շրջաններում նրան վաճառեցին Էշտրելա ակումբի վրա։ Էշտրելայում Վարելան անցկացրեց լավ մրցաշրջան՝ 32 խաղում խփելով 7 գոլ։


=== Պորտու ===
Մրցաշրջանի ընթացքում, 2009 թվականի մարտի 3-ին Վարելան հնգամյա պայմանագիր կնքեց Պորտու ակումբի հետ։ Նա Պորտու տեղափոխվեց հուլիսի 1-ին՝ ազատ գործակալի իրավունքներով։
2010 թվականի մարտին Վարելան ստացավ փոքր սրունքոսկրի ջարդվածք, ինչի պատճառով դուրս մնաց ԱԱ 2010 գնացող ֆուտբոլիստների թեկնածուների ցուցակից։


=== Վեստ Բրոմվիչ Ալբիոն ===
2014 թվականի օգոստոսի 24-ին Վարելան վարձակալական իրավունքներով տեղափոխվեց Վեստ Բրոմվիչ Ալբիոն։


== Միջազգային կարիերա ==
2010 թվականի մարտի 3-ին Վարելան դեբյուտեց Պորտուգալիայի հավաքականի կազմում, Չինաստանի դեմ ընկերական խաղում (2-0) դուրս գալով փոխարինման։ 2012 թվականին նա հավաքականի կազմում մասնակցեց Եվրո 2012 թվականին, Դանիայի դեմ խաղում դուրս գալով փոխարինման։ Այդ խաղում նա խփեց իր թիմի հաղթական գոլը, Պորտուգալիան հաղթեց 3-2։


== Ձեռքբերումներ ==
Պորտու

Պորտուգալիայի չեմպիոն (3)՝ 2010-11, 2011-12, 2012-13
Պորտուգալիայի գավաթ (2)՝ 2009-10, 2010-11
Պորտուգալաիայի սուպերգավաթ (4)՝ 2009, 2010, 2011, 2013
Եվրոպայի Լիգա (1)՝ 2010-11


== Ծանոթագրություններ ==


== Արտաքին հղումներ ==
Պրոֆիլը zerozero.pt կայքում Archived 2010-02-12 at the Wayback Machine.
Պրոֆիլը foradejogo.net կայքում Archived 2012-10-10 at the Wayback Machine.
Moby

Moby հավաքածոն առաջինն է Մոբիի կարիերայում։ Այն լույս է տեսել 1992 թվականին, իսկ 1993 թվականին վերաթողարկվում «The Story So Far» անունով։


== Երգացանկ ==


=== ԱՄՆ -ում լույս տեսած սկավառակի երգացանկը ===


=== Միացյալ Թագավորություններում լույս տեսած սկավառակի երգացանկը ===


=== Վերաթողարկված «The Story so Far» սկավառակի երգացանկը ===


== Սինգլներ ==
«Drop A Beat» (հունվար, 1992)
«Next Is The E» (հունվար, 1993)
«I Feel It / Thousand» (հունվար, 1993)
Պոլ Բարրաս

Պոլ Ֆրանսուա Ժան Նիկոլյա, վիկոնտ դը Բարրաս (ֆր.՝ Paul François Jean Nicolas, vicomte de Barras, հունիսի 30, 1755(1755-06-30)[…], Ֆոքս Ամֆու - հունվարի 29, 1829(1829-01-29)[…], Շելո, Փարիզի 16-րդ շրջան, Փարիզ), Ֆրանսիական հեղափոխության գործիչ, ազնվական։ 1792 թվականի սեպտեմբերին ընտրվել է Կոնվենտում, քվեարկել է Լյուդովիկոս XVI թագավորի գլխատման օգտին։ Հարել է Յակոբինյաններին։ Որպես Կոնվենտի կոմիսար մասնակցել է Տուլոնի միապետականների խռովության ճնշմանը (1793)։ Եղել է տերմիդորյան հեղաշրջման (1794 թվականի հուլիսի 27-28) կազմակերպիչներից։ Ընտրվել է Դիրեկտորիայի բոլոր կազմերում, 1795—1799 թվականներին եղել դրա տնօրենն ու փաստացի ղեկավարը։ Աջակցել է Նապոլեոն Բոնապարտի առաջքաշմանը։ Բրյումերի տասնութի (1799 թվականի նոյեմբերի 9—10) հեղաշրջումից հետո հեռացվել է քաղաքական ասպարեզից։


== Ծանոթագրություններ ==


== Գրականություն ==
Chisholm Hugh, ed. (1911)։ «Barras, Paul François Nicolas, Comte de»։ Encyclopædia Britannica 03 (11th ed.)։ Cambridge University Press։ էջեր 431–432 
Bernard Jack F. (1973)։ Talleyrand: A Biography։ New York: Putnam։ ISBN 0-399-11022-4 
Canteleu Jean-Barthélemy Le Couteulx de (2008)։ «Bonaparte in Barras's Salon»։  in Blaufarb Rafe։ Napoleon: Symbol for an Age, A Brief History with Documents։ New York: Bedford/St. Martin's։ ISBN 978-0312431105 
Richardson Hubert N. B. (1920)։ A Dictionary of Napoleon and His Times։ London: Cassell & Co.։ էջ 30 
Barras, chef d'État oublié by Pierre Temin (1992). 2884150137. (Ֆրանսերեն)
Աստերոիդների ցանկ (328301-328400)

Աստերոիդների ցանկ (328201-328300)  • Աստերոիդների ցանկ  • Աստերոիդների ցանկ (328401-328500)
 Աստերոիդների ցանկ (328201-328300)  • Աստերոիդների ցանկ  • Աստերոիդների ցանկ (328401-328500)
Խուրթիսի

Խուրթիսի (վրաց.՝ ხურთისი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1960 մետր բարձրության վրա։ Շրջկենտրոն Ստեփանծմինդայից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 47 մարդ։


== Ծանոթագրություններ ==
Կոնցանո

Կոնցանո  (իտալերեն՝ Conzano), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1004 մարդ (2008)։ Բնակչության խտությունը՝ 86 մարդ/կմ²։ Տարածքը կազմում է 12 կմ²։ Փոստային ինդեքս՝ 15030։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պուլֆերո

Պուլֆերո (իտալերեն՝ Pulfero), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1095 մարդ 2008 թվականի մարդահամարի տվյալների, բնակչության խտություն՝ 24 մարդ/կմ²։ Զբաղեցնում է 48 կմ² մակերես։ Փոստային ինդեքս՝ 33046։ Հեռախոսային կոդ՝ 0432։
Կոմունայի հովանավորն է սուրբ Ֆլորիանը։ Տորնը նշվում է մայիսի 4-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 726017
Էլեկտրոնային փոստ։protocollo@com-pulfero.regione.fvg.it
Պաշտոնական կայք։ http://www.comune.pulfero.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(5952) Դեյվմոնե

(5952) Դեյվմոնե (անգլ.՝ Davemonet), աստերոիդ աստերոիդների հիմնական գոտում։ Հայտնաբերվել է 1987 թվականի մարտի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,269632 ա. մ., առավելագույնը մոտենում է 2,015 ա. մ. հեռավորության վրա և հեռանում 2,5242 ա. մ.։ Արեգակի շուրջ մեկ ամբողջական պտույտ է կատարում 1248,91 երկրային օրվա ընթացքում, իր ուղեծրով շարժվելով միջինում 0,288251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5952) Դեյվմոնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (2383)

Ժողովածու (2383), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2383 թվի տակ։ Ձեռագիրը գրվել է 18-րդ դարում։ Գրված է թղթի վրա,  որը ունի 15x10 չափս։ Ձեռագիրը կազմված է 165 թերթից։ Գրված է միասյուն, նոտրգրով։ Ունի շրջազարդ մանրանկարներ։ Կազմը` կաշի, դրոշմազարդ։


== Բովանդակություն ==
Մխ․ Գօշի Դատաստանագիրք։
Վարդանայ Առակք։
Դեղագիր։
Գր․Կամախեցւոյ Այս է թուական տաճկաց։
Ողբ։
Րախճանականք։


== Ծանոթագրություններ ==
Տիեզերական ճառագայթներ

Տիեզերական ճառագայթում, տիեզերական ճառագայթներ, տիեզերական տարածությունից Երկիր հասնող բարձր էներգիայի (մոտավորապես 106-ից մինչև 1022 էվ) կայուն մասնիկների և միջուկների (առաջնային տիեզերական ճառագայթում), ինչպես նաև մթնոլորտի ատոմների միջուկների հետ այդ մասնիկների փոխազդեցության ժամանակ ծնվող տարրական մասնիկների (երկրորդային տիեզերական ճառագայթում ) հոսքը։
Տիեզերական ճառագայթման լրիվ հոսքն ու ինտենսիվությունը մթնոլորտի ներքին շերտերում համապատասխանաբար կազմում են 0,6 (սմ2/վրկ)-1 և 0,2 (սմ2/վրկ․ )-1։ Առաջնային տիեզերական ճառագայթում ժամանակի ընթացքում կարելի է համարել անփոփոխ, իսկ տարածության մեջ՝ իզոտրոպ։ Այն կազմված է պրոտոններից (բոլոր առաջնային մասնիկների և միջուկների մոտավորապես 90%-ը), a-մասնիկներից (շուրջ 7%) և ատոմային այլ միջուկներից (ընդհուպ մինչև ամենածանր միջուկները), ինչպես նաև ոչ մեծ քանակության էլեկտրոններից, պոզիտրոններից, նեյտրինոներից։ Տիեզերական ճառագայթման էներգիայի  խտությունն արևամերձ տարածությունում կազմում է 0,9 էվ/սմ3։ Առաջնային տիեզերական ճառագայթման հադրոնների էներգիայի ինտեգրալ բաշխումը (տարբեր մեթոդներով ստացված արդյունքներ) առաջնային տիեզերական ճառագայթման ճնշող մասը Երկիր է գալիս Գալակտիկայից, և միայն չնչին մասն է կապված Արեգակի ակտիվության հետ։ Հնարավոր է, որ 1016քէ/-ից բարձր էներգիայով տիեզերական ճառագայթները գալիս են Մետագալակտիկայից։ ժամանակակից տեսական պատկերացումների համաձայն, լիցքավորված մասնիկներն արագացվում են պայթյունների ժամանակ առաջացած հարվածային ալիքներով։ Ուժեղ մագնիսական դաշտերը պտտեցնում են ռելյատիվիստական էլեկտրոնները և առաջ բերում ինտենսիվ սինխրոտրոնային ճառագայթում։ Գերբարձր էներգիաների տիեզերական ճառագայթման հզոր աղբյուր կարող են լինել ցուչսարները և, ըստ երևույթին, քվազարները, որոշ գալակտիկաների և ռադիոգալակտիկաների միջուկները։ Արագացված լիցքավորված մասնիկները Երկիր են հասնում միջին հաշվով 30—50 միլիոն տարում։ Մթնոլորտի վերին շերտերի ատոմների միջուկների հետ առաջնային տիեզերական ճառագայթման փոխազդեցության հետևանքով  Երկրի մակերևույթ է հասնում երկրորդային տիեզերական ճառագայթում։  Տիեզերական ճառագայթում գերբարձր էներգիայի մասնիկների ու միջուկների բնական աղբյուր է և հնարավորություն է տալիս ուսումնասիրել տարրական մասնիկների կառուցվածքն ու փոխազդեցությունները։ Շատ տարրական մասնիկներ հայտնագործվել են տիեզերական ճառագայթում հետազոտելիս։ 1011 էվ-ից բարձր էներգիաների տիրույթում տիեզերական ճառագայթում բացառիկ աղբյուր է, որի միջոցով կարելի է նորանոր տեղեկություններ ստանալ մյուոնների, պիոնների, կաոնների և տարրական այլ մասնիկների հատկությունների ու բնութագրական մեծությունների, ինչպես նաև միջուկ-միջուկ փոխազդեցությունների վերաբերյալ։ Ավելին, քանի դեռ չեն ստեղծվել 1016 էվ/լ գերազանցող էներգիաների տիրույթում աշխատող արագացուցիչներ, տիեզերական ճառագայթում կմնա մասնիկների և դաշտերի ու դրանց փոխազդեցությունների մասին։
Մարտեն Ստեկելենբուրգ

Մարտեն Ստեկելենբուրգ (հոլ.՝ Maarten Stekelenburg, ՄՀԱ։ [ˈmaːrtə(n) ˈsteːkələ(n)ˌbʏrχ], սեպտեմբերի 22, 1982(1982-09-22), Հաառլեմ), Հոլանդացի դարպասապահ։ 2004 թվականից հանդես է գալիս Հոլանդիայի ազգային հավաքականում։ 
2013 թվականի հունիսի 5-ին Ստեկելենբուրգը 5, 6 միլիոն եվրոյի դիմաց իտալական Ռոմայից տեղափոխվեց անգլիական Ֆուլհեմ։


== Ծանոթագրություններ ==
Վլադիմիր Կորոլենկոյի տուն-թանգարան

Վլադիմիր Կորոլենկոյի տուն-թանգարան (ռուս.՝ Со́чинский худо́жественный музе́й), Վլադիմիր Կորոլենկոյի թանգարանը գտնվում է Ի. Գ. Կորոլենկոյի (գրողի հարազատ եղբայրն է) առանձնատանը՝ Գելենջիկից 20 կմ հեռավորության վրա գտնվող Ջանխոտ ավանում։ Առանձնատունը պատմա-ճարտարապետական հուշարձան է։


== Պատմություն ==
Առանձնատունը կառուցվել է 1901-1902 թթ. ըստ գրողի նկարների և գծագրերի, շինարարությունը կատարվել է նրա անմիջական մասնակցությամբ։ Գտնվում է Սուրբ Նինա լանջին, անտառային կիրճում, որտեղից տեսարան է բացվում ծով դեպի։
1889-1915 թթ. Վլադիմիր Կորոլենկոն ինն անգամ իր ընտանիքի հետ եկել է Ջանջուն։ Հենց այստեղ է գրողն աշխատել իր  բազմաթիվ ակնարկների և պատմությունների վրա։
Հոկտեմբերյան հեղափոխությունից հետո՝ 1930-ական թվականներին, առանձնատունը դարձել է անօթևան երեխաների հանգրվան, այնուհետև   ժամանակավոր հանգստի կենտրոն, պիոներական ճամբար։
Դեռևս Հայրենական պատերազմից առաջ երկրի գրական համայնքը բարձրացրել էր Ջանխոտում թանգարանի ստեղծման անհրաժեշտությունը, սակայն մինչև պատերազմը թանգարանը չի ստեղծվել։
1953 թվականին կողաշենքի փոքրիկ սենյակում բացվել է գրող Վլադիմիր Կորոլենկոյի անկյունը։ 1957 թվականի մայիսին շենքի վրա տեղադրվել է հուշատախտակ գրողի Ջանխոտ ժամանման մասին։ 1958 թվականին Ի. Գ. Կորոլենկոյի տունն անցնում է Կորնովսկի շաքարի գործարանի իրավասության տակ։
Թանգարանը պաշտոնապես բացվել է 1964 թվականի մայիսի 21-ին։ Առանձնատան շենքը փոխանցվել է Գելենջիկի պատմական և տարածաշրջանային թանգարանի հաշվեկշռին։
1982-1991 թթ. թանգարանում կատարվել են վերականգնման աշխատանքներ, 1998-2003 թվականներին տեղի ունեցավ վերականգնման նոր փուլ։
Թանգարանի ցուցադրությունն այցելուներին պատմում է գրողի կյանքի ու աշխատանքի մասին, ինչպես նաև հնարավորություն է տալիս վայելելու 20-րդ դարի սկզբի հին առանձնատան յուրահատուկ մթնոլորտը։


== Ծանոթագրություններ ==
Պորխովի շրջան

Պորխովի շրջան (ռուս.՝ Порховский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Պորխով։


== Աշխարհագրություն ==
Շրջանի տարածքի մակերեսը կազմում է 3190 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21568 մարդ։ Բնակչության խտությունը կազմում էր 6,76 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ադրբեջանի հատուկ նշանակության զորքեր

Ադրբեջանի հատուկ նշանակության զորքեր (ադրբ.՝ Azərbaycan Xüsusi Təyinatlı Qüvvələri), Ադրբեջանի Հանրապետության զորամասերից մեկը ։ 


== Պատմություն ==
Այն հիմնադրվել է 1999 թվականի ապրիլին Պաշտպանության նախարարության ենթակայության տակ։ Զորամասի կազմավորմանը մասնակցել են սպաներ և հրամանատար սպաներ, ովքեր մասնակցել են 1991-1994 թվականների Լեռնային Ղարաբաղի Առաջին պատերազմին։ Թուրքական հատուկ նշանակության հրամանատարությունը հատուկ դեր է խաղացել ադրբեջանական հատուկ նշանակության ջոկատների կազմավորման գործում։ 2015 թվականի ապրիլի 29-ին՝ ի նշանավորումն դրա կազմավորման 16-րդ տարեդարձի, տեղի է ունեցել հատուկ նշանակության ստորաբաժանումների կողմից նոր ստեղծված մարտական դրոշների հանձնման արարողությունը։ 2018 թվականի հունիսի 26-ին Բաքվում տեղի է ունեցել զորահանդես Ադրբեջանի զինված ուժերի 100-ամյակի կապակցությամբ, հատուկ ջոկատայինների կազմավորումը գլխավորել է գեներալ Հիքմեթ Միրզաևը։ 2020 թվականի հունիսի 20-ին ստեղծվել է Հատուկ նշանակության ջոկատի նոր ստորաբաժանում։ Հուլիսի վերջին և օգոստոսի սկզբին Ադրբեջանի տարածքում տեղի են ունեցել մի շարք լայնամասշտաբ մարտավարական համատեղ ադրբեջանա-թուրքական զորավարժություններ, որոնց առաջին փուլում ներգրավված են եղել նաև Ադրբեջանի հատուկ նշանակության ջոկատների ստորաբաժանումներ։ 


== Մարզում ==
Ադրբեջանի հատուկ նշանակության ջոկատները հիմնականում պատրաստվում են Թուրքիայի և Պակիստանի ռազմական ակադեմիաներում։ Սովորաբար 500 թեկնածուներից 30-ը ստանում են «Կարմիր բերետ» վկայականը։ Կուրսանտներին սովորեցնում են գոյատևել և կատարել իրենց առաքելությունը, նույնիսկ եթե նրանք օրեր շարունակ սոված ու ծարավ են։ Նրանց սովորեցնում են ուտել այն, ինչ կգտնեն՝ գորտեր և օձեր։  


== Սարքավորումներ ==
Zafer P
Inam
Գլոք
Heckler & Koch MP5
MI Uzi
Aztex AR-15
Մ4
M16
Heckler & Koch G36
SIG SG 550
IWI Tavor X95
IMI Tavor TAR-21
MPT-76


== Պատկերասրահ ==
 
		
		
		
		
		


== Ծանոթագրություններ ==
Զեխուտ

Զեխուտ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Խարզանսու գետի ձախ ափին, Սղերդ քաղաքից 50 կմ արևմուտք։
Գյուղը տեղակայված էր խճուղային ճանապարհի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սպորավորների տիպ

Սպորավորները բացառապես մակաբույծ նախակենդանիներ են։ Դրանցից են մալարիայի պլազմոդիումը՝ մալարիա հիվանդության հարուցիչը։ Այդ հիվանդությունը նախկինում չարիք էր Հայաստանի և հատկապես հարավային շրջանների բնակիչների համար։ Այն գրեթե վերացվեց, սակայն հիմա էլ նույն վայրերում երբեմն նկատվում են մալարիայով հիվանդության դեպքեր։


== Մոծակի վտանգը մարդու համար ==
Մարդը վարակվում է մալարիայով վարակված մոծակի խայթոցից։ Մարդու օրգանիզմում մակաբույծն ապրում է արյան կարմիր գնդիկներում, որտեղ ակտիվորեն սնվում ու բազմանում է՝ քայքայելով դրանք և արտադրելով թունավոր նյութեր։

Հիվանդի ջերմությունը պարբերաբար՝ ամեն 3-4 օրը մեկ, բարձրանում է մինչև 40-41 աստիճան։


== Բազմացում ==
Հիվանդ մարդուց մակաբույծն անցնում է մալարիայի մոծակին, որի ստամոքսում կատարվում է սեռական բազմացում։ Առաջանում են արական և իգական սեռական բջիջներ, տեղի է ունենում բեղմնավորում, ձևավորվում է զիգոտ, որի հետագա բազմակի բաժանումից առաջանում են բազմաթիվ սպորազոիդներ։ Մոծակի խայթելու պահին սպորներն անցնում են առողջ մարդուն։


== Մալարիայի դեմ պայքարի միջոցները ==
Մալարիայի մոծակը տարբերվում է սովորական մոծակից առարկայի վրա նստելու դիրքով (նստում է թեք)։
Մալարիայի դեմ պայքարի միջոցառումներն իրականացվում են հիմնականում երկու ուղղությամբ։ Մի դեպքում հիվանդներին հայտնաբերում և բուժում են դեղամիջոցներով՛ վարակի աղբյուրը կանխելու համար, իսկ մյուս դեպքում ոչնչացնում են մոծակներին ճահիճները չորացնելով, որտեղ էլ զարգանում են մոծակների թրթուրները։


== Նախակենդանիների նշանակությունը բնության մեջ և մարդու կյանքում ==
Բազմաթիվ ծովային նախակենդանիներ ունեն կարծր կմախք՝ խեցի, որը նրանց մահանալուց հետո իջնում է ջրի հատակ՝ միլիոնավոր տարիների ընթացքում առաջացնելով կրի, կավճի, կանաչ ավազաքարի նստվածքներ։ Ծովային նախակենդանիների կմախքից են հիմնականում կազմված կավիճը, որն օգտագործում են ուսումնական պարապմունքների ժամանակ, և կիրը, որով սպիտակեցնում են պատերը։ Բացի այդ, նախակենդանիների աոանձին տեսակների կմախքների հայտնաբերմամբ հնարավոր է որոշ գաղափար կազմել մոտակայքում նավթի առկայության մասին։
Նախակենդանիները սնվում են ջրամբարներում եղած բակտերիաներով և փտած օրգանական նյութերով՝ դրանով իսկ մաքրելով ջուրը, իսկ հողում նպաստում են հողագոյացմանը։ Միաժամանակ այդ նախակենդանիները կեր են ծառայում ձկների, խեցգետնակերպերի, մոծակների թրթուրների համար։Որոշ նախակենդանիներ, հատկապես հողաթափիկ ինֆուզորիան և սովորական ամեոբան, օգտագործվում են գիտական ուսումնասիրությունների ժամանակ։
Կիզիլ-Կուչ

Կիզիլ-Կուչ (ռուս.՝ Кызыл-Куч, բաշկիրերեն՝ Ҡыҙыл Көс), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելայա (Յումայի վտակ)

Անվան այլ կիրառումների համար տե՛ս՝ Բելայա (այլ կիրառումներ)Բելայա (ռուս.՝ Белая), գետ Ռուսաստանում, հոսում է Սվեչինսկի շրջանում Կիրովի մարզում։ Գետաբերանը տեղակայված է Յումագետի աջ ափին՝ 48 կմ հեռավորության վրա։ Գետի երկարությունը 14 կմ է, ջրահավաք ավազանը՝ 67,8 կմ²։
Գետի ակունքը գտնվում է Գորյուշկի գյուղում, Սվեչա գյուղից 3 կմ հարավ-արևմուտք։ Հոսում է հարավ-արևելք, խոշոր վատկ՝ Չերնուշկա (աջ)։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300412111100036610
Կոդը ըստ հիդրոլոգիական հետազոտության (ՌԴ) — 111103661
Ավազանի կոդը — 10.01.03.004
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիտյազևկա

Վիտյազևկա (ուկրաիներեն՝ Витязівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Վիտյազևկա գյուղում բնակվում էր 1 041 մարդ։ Բնակավայրը զբաղեցնում է 2397 կմ² տարածք։ Բնակչության խտությունը կազմում էր 434,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուտյա

Լուտյա (էստ․՝ Lutja), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրանիկ Կարապետյան (պատգամավոր)

Անվան այլ կիրառումների համար տե՛ս՝ Անդրանիկ Կարապետյան (այլ կիրառումներ)Անդրանիկ Կարապետի Կարապետյան (ապրիլի 6, 1983(1983-04-06)), ՀՀ ԱԺ 6-րդ գումարման պատգամավոր։ Անկուսակցական է, «Հայ Յեղափոխական Դաշնակցություն» խմբակցության անդամ։


== Կենսագրություն ==
Ծնվել է 1983 թվականի ապրիլի 6-ին։
Եղել է «Մոնոլիտ գործարան» ԲԲԸ-ի գործադիր տնօրենը։
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ թիվ 6 ընտրական տարածքի տարածքային ընտրական ցուցակով (Արմավիրի մարզ)։ ՀՀ ԱԺ 6-րդ գումարման Պետական-իրավական և մարդու իրավունքների պաշտպանության հարցերի մշտական հանձնաժողովի անդամ է։


=== «Ազդարարման համակարգի մասին» օրինագծի վերաբերյալ ելույթի հետ կապված սկանդալ ===

ԶԼՄ-ների և հասարակության լայն քննարկման և քննադատման առարկա դարձավ Ազգային Ժողովում Անդրանիկ Կարապետյանի 2017 թվականի հունիսի 7-ի ելույթը՝ նվիրված «Ազդարարման համակարգի մասին» օրինագծի ընդունմանը։ Ինչպես նշում են որոշ աղբյուրներ, խոսքը հակակոռուպցիոն պայքարի շրջանակներում ազդարարման ինստիտուտի ներդրման մասին է, որի օրինագիծը ՀՀ Ազգային Ժողովին է առաջարկել ՀՀ կառավարությունը։ Օրինագծով առաջարկվում է քաղաքացիներին հաղորդել իրենց հայտնի դարձած կոռուպցիայի մասին փաստերը և օրենքի ներքո պաշտպանել այդ հաղորդումը ներկայացրած քաղաքացիներին։ Կարապետյանը օրինագծի վերաբերյալ իր ելույթում հայտարարել էր.

Այդ ելույթին կոշտ պատասխան տվեց «Ելք» խմբակցության պատգամավոր Նիկոլ Փաշինյանը, ով հակադարձեց.

Ելույթը քննադատության առարկա դառնալուց հետո՝ հունիսի 8-ին ՀՅԴ խմբակցության ղեկավար Արմեն Ռուստամյանը իր հերթին փորձեց արդարացնել Կարրապետյանին.

2017 թվականի հունիսի 8-ին Կարապետյանի ելույթին արձագանքեց նաև Իրավաբանների հայկական ասոցիացիա կազմակերպության նախագահ Կարեն Զադոյանը.

Հատկանշական է, որ «Ազդարարման համակարգի մասին» օրինագծի վերաբերյալ դեմ ելույթ ունեցած Կարապետյանը 2017 թվականի հունիսի 8-ին՝ օրինագծի առաջին ընթերցման ժամանակ կողմ է քվեարկել այդ նախագծին, իսկ հունիսի 9-ին՝ երկրորդ ընթերցման քվեարկության ժամանակ նիստից բացակայել է։
Համաձայն որոշ աղբյուրների, Կարապետյանի ելույթից հետո Դաշնակցությունը խզել է կապերը սեփական պատգամավորի հետ, Ազգային Ժողովում «իրենց սենյակներից էլ հեռու մի սենյակ» ուղարկել։


== Ընտանիք ==
Ամուսնացած է։ Ունի մեկ դուստր։
Անդրանիկ Կարապետյանի հարսանիքի քավորն է Մանվել Գրիգորյանը։


== Տես նաև ==
Գործ տալ
Գողական օրենք


== Ծանոթագրություններ ==
Դանդալո

Դանդալո (վրաց.՝ დანდალო), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 347 մարդ։


== Ծանոթագրություններ ==
Պրիվոլիե (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՊրիվոլիեՊրիվոլիե (ուկրաիներեն՝ Привілля), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1825 թվականին։
2001 թվականի տվյալներով Պրիվոլիե գյուղում բնակվում էր 17 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (610)

Ժողովածու (610), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 610 թվի տակ։ Ձեռագիրը գրվել է 1560 թվականին,Սիմոն(ծածկագրով) գրիչի կողմից։Գրված է թղթի վրա, որը ունի 16x11 չափս։ Ձեռագիրը կազմված է 256 թերթից։ Գրված է միասյուն, բոլորագրով, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ կտավ։ Հիշատակարան գրչի՝ 248բ։


== Բովանդակություն ==
Միխ. Ասորւոյ Ժամանակաց զրոյցք։
Գր. նարեկացւոյ Աղոթք։
Յովհ. Երևզնկացւոյ Խրատք, Քարողք, Գիր օրհնութեան։
Պատճառ խաչին։
Բանք խրատականք։
Յովհ. Սիւնեցւոյ Մեկնութիւն բանից Եզեկիէլի։
Յովհաննիսի վրդ-ի Թուղթ ի Հալէպէ առ ուսուցիչն իւր։
Գր. Կեսարացւոյ Թուղթ առ Ամթեցիս։
Յակ. Սրճեցւոյ Ճառ։
Նախերգանք քարոզից։
Տաղք (Առ Սիւնեցի, Ղազար Սեբաստացի, անանունք)։
Յովհ. Սիւնեցւոյ Քարոզ։


== Ծանոթագրություններ ==
Օտաճյան

Օտաճյան, հայկական ազգանուն։


== Ազգանունը կրողներ ==
Նվարդ Օտաճյան (Տեր-Միքայելյան, 1894-1974), բանաստեղծուհի։


== Տե՛ս նաև ==
Օդաջյան


== Ծանոթագրություններ ==
Ֆրիդերիկա Կարոլինա Նոյբեր

Ֆրիդերիկա Կարոլինա Նոյբեր (գերմ.՝ Friederike Caroline Neuber, մարտի 9, 1697(1697-03-09), Reichenbach im Vogtland, Ֆոգտլանդ, Գերմանիա - նոյեմբերի 30, 1760(1760-11-30)[…], Laubegast, Դրեզդեն, Սրբազան Հռոմեական կայսրություն), գերմանացի դերասանուհի, գերմանական թատրոնի բարենորոգիչ։
Խաղացել է Դրեզդենի, Հաննովերի, Համբուրգի պալատական թատրոններում։ 1727-1743 թվականներին և 1744-1750 թվականներին Լայպցիգում ղեկավարել է սեփական թատերախումբը։ Նոյբերը հանդես է եկել Պիեռ Կոռնելի և Ժան Ռասինի ողբերգություններում, ինչպես և կատակերգություններում։ Եղել է գերմանական թատրոնի առաջին տրավեստին։ Գրականագետ-քննադատ Ի․ Կ․ Գոդշեդի հետ ձգտել է վերափոխել խաղացանկը, պայքարել է գերմանական թատրոնում հաստատված կոպիտ նատուրալիզմի, վայրագ կրքերի, չափազանցված պաթոսի և բուֆոնադի դեմ։ Բեմադրել է ֆրանսիական կլասիցիստական ողբերգություններ, լուսավորական դրամաներ, Լեսինգի կատակերգությունները։ Այդուհանդերձ Նոյբերն անտեսել է գերմանական ժողովրդական թատրոնի (ժողովրդական կատակերգությունները Հանսվուրստի մասնակցությամբ և այլն) դրական փորձը։ Նոյբերի աշակերտներից են՝ Կ․ Աքերմանը, Յո․ Շյոնեմանը, Հ․ Կոխը։


== Ծանոթագրություններ ==
Ռազուն Անտերսելվա

Ռազուն Անտերսելվա , Ռազեն Անտհոլց (գերմ.՝ Rasen-Antholz, իտալերեն՝ Rasun-Anterselva), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 2776 մարդ, բնակաչության խտությունը՝ 23 մարդ/կմ²։ Զբաղեցնում է 121.1 կմ²։ Փոստային ինդեքս՝ 39040, հեռախոսային կոդ՝ 0472։


== Արտաքին հղումներ ==
Racines.it Բնակավայրի պաշտոնական կայք (գերմ.) (իտալ.)